
J E G Y Z Ő K Ö N Y V

Lakitelek Önkormányzat Képviselő-testületének

2007. augusztus 10-i rendkívüli üléséről.

Határozat számok:  72, 73, 74, 75/2007./VIII.10./                         

J E G Y Z Ő K Ö N Y V

Készült:: Lakitelek Önkormányzat Képviselő-testületének 2007. augusztus 10-i rendkívüli üléséről.
Jelen vannak:          Varga Sándor polgármester




Csoma Sándor alpolgármester
Czinege Edit képviselő
Jandrasits Józsefné képviselő
Kalócz Antal képviselő
Dr. Kovács Gyula képviselő
Nyúl-Tóth Béla képviselő

Szentirmay Tamás képviselő

Dr. Orbán Csaba jegyző




Kotvics Lászlóné jegyzőkönyvvezető
Külön meghívottak: Sütő Vilmos BÁCSVIZ Zrt. 




Szigeti Tiborné BÁCSVIZ Zrt.




Fodor Józsefné pü.gazd.vezető

Az ülésen részt vett:  Varga Zoltán lakiteleki lakos

Varga Sándor polgármester köszöntötte a rendkívüli testületi ülésen megjelenteket. 

Megállapította, hogy az ülés határozatképes, az ülésen  12 fő  képviselőből jelen van 8 fő.

Jegyzőkönyv hitelesítőknek  Kalócz Antal és Dr. Kovács Gyula képviselőket javasolja.

Szavazásra bocsátotta a jegyzőkönyv hitelesítők személyét.

A Képviselő-testület a jegyzőkönyv hitelesítők személyét ellenszavazat és tartózkodás nélkül 8 igen szavazattal  elfogadta.
A Polgármester  javasolja 4. napirendi pontként pluszként  tárgyalni a „Megállapodás megkötése  Bácsvíz Rt-vel a lakossági vízdíj mértékéről” napirendet. Ezzel egyidejűleg a meghívóban szereplő 4-5. napirend a 6-7. napirendbe lép.
A Polgármester szavazásra bocsátotta a módosított  napirendet.

A Képviselő-testület a módosított  napirendet ellenszavazat és tartózkodás nélkül 8 igen szavazattal elfogadta.
NAPIREND:

1./ Rendelet megalkotása a legmagasabb csatornadíj áráról.


     Előadó  :  Varga Sándor polgármester

2./ Megállapodás megkötése  Bácsvíz Rt-vel a lakossági csatornadíj mértékéről.


     Előadó  :  Varga Sándor polgármester  

3./ Vízdíj hatósági árának megállapításáról szóló rendelet módosítása.


     Előadó  :  Varga Sándor polgármester

4./ Megállapodás megkötése  Bácsvíz Rt-vel a lakossági vízdíj mértékéről


     Előadó  :  Varga Sándor polgármester  

5./ Önerő biztosítása DAOP kerékpárút-építési pályázatához.


     Előadó  :  Varga Sándor polgármester 

6./ Kecskemét és Térsége Többcélú Társulás Társulási megállapodásának
                módosítása. 

     Előadó  :  Varga Sándor polgármester

1. NAPIREND:

Rendelet megalkotása a legmagasabb csatornadíj áráról.

/Előterjesztés, rendelet tervezet a jegyzőkönyv melléklete./

Varga Sándor polgármester köszönti az 1-4. napirendnél jelenlévő BÁCSVIZ Zrt képviselőit, Sütő Vilmos Urat, Petrezselyem István Urat és Szigeti Tiborné Asszonyt. Elmondja, hogy a napirendet a Településfejlesztési Bizottság tárgyalta és bizonyos módosításokkal elfogadásra javasolja. Kéri Dr. Orbán Csaba jegyzőt, hogy ismertesse a módosításokat.
Dr. Orbán Csaba jegyző a bizottság javaslata alapján ismerteti a módosításokat:

· A rendelet tervezet 2. §-ának )2) bekezdés a. pontja: az alapdíjak  a következők szerint változnak:

NA 13-25                           87.-

NA 30


     133.-

NA 40                              277.-

NA 50                              386.-

NA 80                              694.-

NA 100                            901.-

NA 150                         2.082.-

NA 200                         6.804.- Ft. 

A módosítás szükségességét az indokolja, hogy az előterjesztés készítésekor a Bácsvíz Zrt-től megkapott javaslat még nem tartalmazta azt az időközi árkiigazítást, amit a Bácsviz Zrt az árszabályzata alapján megtett. Az alapdíj valamennyi érintett településen egyforma.
Czinege Edit képviselő

Lenne egy kérése, hogy mik ezek a számok és betűk amik itt vannak előtte, hogy a különféle vízóra nagyságot ki határozza meg és honnan tudja, hogy az a lakos, hogy őneki milyen díjba vagy alapdíjba kell tartoznia?
Varga Sándor polgármester felkéri a Bácsvíz Zrt jelenlévő képviselőit a válaszadásra.

Szigeti Tiborné Bácsvíz Zrt.

A kérdéses számok és betűk a vízvezetékcső átmérőjét jelenti. Ez a cső megy be a vízóra aknába. Ezek az adatok szerepelnek a Zrt törzsadatában, így tudják, hogy kinek milyen típusú és átmérőjű bekötése van.

Petrezselyem István Bácsvíz Zrt képviselője kiegészítésként elmondja, hogy a két legkisebb átmérőjű a lakosságé, és onnan felfelé a közületeké, ahol nagyobb a vízmennyiség igénye.

Orbán Csaba jegyző ismerteti a további kiegészítéseket:

A Polgármester Úr felvállalta a  Településfejlesztési Bizottság azon javaslatát, miszerint az itt megállapítandó díj 361.- Ft helyett 389.- Ft legyen. Kéri a módosítást a  2. § b.pontjánál figyelembe venni.
A 3. §. /5/ bekezdése törlésre kerül, értelemszerűen  a /6/ bekezdés /5/ bekezdésbe lép.

Felhívja a figyelmet arra, hogy a rendelet szeptember 1-el lép életbe.

A Polgármester szavazásra bocsátotta a módosított rendelet tervezetet.

A Képviselő-testület tartózkodás nélkül 7 igennel és 1 nemmel szavazott.

A Polgármester megállapította, hogy a Képviselő-testület megalkotta a 17/2007./VIII.11.) rendeletét a csatornaszolgáltatás hatósági árának megállapításáról.

Lakitelek Nagyközség Képviselő-testületének

17/2007. (VIII. 11.) rendelete

a csatornaszolgáltatás hatósági árának megállapításáról 

Lakitelek Nagyközség Képviselő-testülete az árak megállapításáról szóló 1990.évi LXXXVII. törvény 7. § (1) bekezdésben kapott felhatalmazás alapján az önkormányzati tulajdonú viziközmű által biztosított szennyvízelvezetés, szennyvíztisztítás és -kezelés legmagasabb díjának megállapításáról, továbbá a díjalkalmazás feltételeiről az alábbi rendeletet alkotja:

A rendelet hatálya

1. §

A rendelet hatálya kiterjed a Lakitelek Önkormányzatának tulajdonában álló viziközművekből biztosított szennyvízelvezetés, szennyvíztisztítás, valamint - kezelés szolgáltatást nyújtóra és az azt igénybevevőkre.

Hatósági díjmegállapítás

2. §

(1) Az önkormányzati tulajdonú viziközmű által biztosított szennyvízelvezetés, szennyvíztisztítás és - kezelés szolgáltatások díja (továbbiakban: csatornadíj) alapdíjból és fogyasztás mennyiségétől függő díjból tevődik össze. 

(2) Az alkalmazható legmagasabb díjak (hatósági árak) az alábbiak: 

a. Csatorna alapdíjak az ÁFA nélkül:

	Csatornaszolgáltatás
	A L A P D Í J        Ft/hó

	Vízmérő mérete
	2007. év

	NA     13-25
	87.-

	NA     30
	133.-

	NA     40
	277.-

	NA     50
	386.-

	NA     80
	694.-

	NA   100
	901.-

	NA   150
	2.082.-

	NA    200
	6.804.-


b. Fogyasztás mennyiségétől függő csatornadíj ÁFA nélkül:

	 Szolgáltatás díja
	DÍJ  Ft/m

	 
	2007. év

	csatornadíj
	389.-


(3) A (2) bekezdésben megállapított hatósági díjak nem tartalmazzák az általános forgalmi adót, valamint a 2003. évi LXXXIX. törvényben foglaltak szerint évente megállapításra kerülő vízterhelési díjat.

3. §

Díjfelszámítás

(1) Csatorna alapdíjat – a jelen § (2)-(5) bekezdésében foglaltakra is figyelemmel – a fogyasztási helyen beépített bekötés után, annak mérete alapján a házi ivóvízellátó rendszerrel ellátott ingatlanok esetében a 4. § (2) bekezdése szerinti külön mérőóra átmérője alapján kell megfizetni.

(2) A bekötési vízmérők és elkülönített vízhasználatot mérő mellékvízmérők esetében a bekötési vízmérőre kell csatorna alapdíjat felszámítani a bekötési vízmérő mérete alapján.

(3) Kombinált vízmérőknél a nagyobb méretű vízmérőt kell a csatorna-alapdíj számlázásnál alapul venni. 

(4) Csatorna alapdíjat a bekötési vízmérő mellé beépített locsolási célú iker vízmérő után nem kell fizetni.

(5) A lakossági célú fogyasztás esetében a ténylegesen megfizetendő csatornadíjra a BÁCSVÍZ RT. és az önkormányzat külön megállapodást köt e rendelet és az Rt. árszabályzata szerint.

4. §

(1)A szennyvízelvezetési helyről a szennyvízelvezető műbe kerülő szennyvíz mennyisége méréssel, mérés hiányában pedig az adott helyen fogyasztott (számlázott) vízmennyiség alapulvételével állapítható meg, függetlenül attól, hogy annak beszerzése honnan történik. A szennyvíz mennyiségének meghatározásánál figyelembe veendők 38/1995. (IV.5.) Korm. rendelet 24. §-ában foglaltak. 

(2) A házi ivóvízellátó rendszerrel felszerelt, csatornahálózatba bekapcsolt háztartások kötelesek a szennyvízmennyiség mérése érdekében szennyvízmérő órát felszerelni.
5. §

Értelmező rendelkezések

E rendelet alkalmazása szempontjából:

a) Csatorna alapdíj: a vízfogyasztástól és a szennyvízkibocsátástól független, az olyan az állandó költségek alapján megállapított díj, melyek akkor is felmerülnek, ha a fogyasztó a szolgáltatást nem veszi igénybe, de az igénybevétel lehetősége adott. 

b) Lakossági célú fogyasztás:

I/ Az, amelyet a szolgáltató elsődlegesen – a természetes személyek csatornaszolgáltatási szükségletének kielégítése érdekében a lakás céljára szolgáló ingatlanoknál nyújt. 

II/ Az önkormányzati tulajdonú bérlakások esetében az önkormányzat felé, valamint gazdálkodó szervezet tulajdonában lévő bérlakás esetében értékesített csatornaszolgáltatás, ha az a díjat a bérlő (magánszemély), vagy a lakástulajdonos (magánszemély) felé tovább érvényesíti.

III/ Lakossági szolgáltatást végző tovább számlázó. 

c) Gazdálkodási célú fogyasztás:

     A lakossági fogyasztásnak nem minősülő fogyasztás.

Záró rendelkezések

6. §

E rendelet 2007. év szeptember 1-jével lép hatályba.
Lakitelek, 2007. augusztus 10.

           Varga Sándor sk.                                                  Dr. Orbán Csaba sk.

             polgármester                                                                jegyző

2. NAPIREND:

Megállapodás megkötése  Bácsvíz Rt-vel a lakossági csatornadíj mértékéről.

/Megállapodás a jegyzőkönyv melléklete./

Varga Sándor polgármester

A megállapodást a Településfejlesztési, Építészeti és Környezetvédelmi Bizottság tárgyalta, A lakossági szennyvízdíjat 325.- Ft/m3+ÁFA mértékben javasolja elfogadni.

HOZZÁSZÓLÁS:   nincs.

A Polgármester szavazásra bocsátotta a megállapodás aláírását a Bácsvíz Zrt-vel.

A Képviselő-testület a megállapodást tartózkodás nélkül 7 igen szavazattal, 1 nem szavazattal elfogadta és a következő határozatot hozta:

Lakitelek Nagyközség Képviselő-testületének

72/2007.(VIII.10.) határozata

Megállapodás megkötése  Bácsvíz Rt-vel a lakossági csatornadíj mértékéről.

Lakitelek Önkormányzat Képviselő-testülete Varga Sándor előterjesztését megtárgyalta és az alábbi határozatot hozta:

A Képviselő-testület a  lakossági csatornadíj mértékéről szóló, határozat mellékletét képező megállapodás megkötését a Bácsvíz Zrt-vel elfogadta.

Felkéri Varga Sándor polgármestert a megállapodás aláírására.

Felelős   :    Varga Sándor polgármester

Határidő      2007. szeptember 1.

MEGÁLLAPODÁS
a

hatósági díjtól eltérő csatornadíj alkalmazásáról

A „BÁCSVÍZ” Észak-Bács-Kiskun Megyei Vízművek Zártkörűen Működő Részvénytársaság, a továbbiakban BÁCSVÍZ Zrt. (6000 Kecskemét, Izsáki út 13.) és Lakitelek Nagyközség Önkormányzata, a továbbiakban Önkormányzat (6065 Lakitelek, 

Széchenyi krt. 48. képviseli: Varga Sándor polgármester) a fogyasztásfüggő csatornadíjakról a 2007. évekre vonatkozóan a következő megállapodást kötik:

Az Önkormányzat a 17/2007. (VIII. 11.) számú rendeletével megállapította a 2007. szeptember hó 1.napjától - 2007. december 31-ig érvényes hatósági csatornadíjakat. 

A szerződő felek megállapodnak abban, hogy – összhangban a BÁCSVÍZ Zrt. közgyűlése által 2006. szeptember 4-én a 14/2006. (IX. 4.) számú határozatával elfogadott Árszabályzattal – a fogyasztásfüggő csatornadíjaknál a lakossági és közületi fogyasztási szegmensekben a hatósági díjnál a fogyasztók számára kedvezőbb díjakat állapítanak meg. 

A 2007. szeptember hó 1. nap - 2007. december 31. közötti időszakra vonatkozó díjakat a következő táblázat tartalmazza:

	 Szolgáltatás díja
	2007. évi díj (Ft/m3)

	Lakossági, közületi csatornadíj
	325


A díjak nem tartalmazzák az ÁFA-t.

A lakossági, közületi csatornadíj nem tartalmazza a 2003. évi LXXXIX. törvényben foglaltak szerint évente megállapításra kerülő vízterhelési díjat.

Az Önkormányzat a hivatkozott számú rendeletével megállapított fogyasztási csatorna alapdíjban a felek eltérést, kedvezményt nem alkalmaznak.

A megállapodás 2007. szeptember hó 1..napjától – 2007. december 31.-ig érvényes, határozott idejű.

Lakitelek, 2007. augusztus 10.
..……………………………………      

..……………………………………

                BÁCSVÍZ Zrt.    


        Lakitelek Nagyközség Önkormányzata 

3. NAPIREND:

Vízdíj hatósági árának megállapításáról szóló rendelet módosítása.

/Előterjesztés és mellékletei a jegyzőkönyv mellékletét képezik./
Orbán Csaba jegyző

A Településfejlesztési Bizottsági ülésen felmerült a környezetvédelmi fizetési kötelezettség, és ennek kapcsán az, hogy ez egy régen elfogadott szerződésben már rögzítve van. Felhívja a figyelmet arra, hogy 2006. augusztus 7-én a 69/2006. határozatával a Lakiteleki Képviselő-testület is elfogadta azt a részvényesi megállapodást, amire hivatkozással  a Bácsviz Rt  ezt a kötbér fizetési kötelezettséget kiköti. Ennek a 20. pontja mondja ki, hogy „ha valamely aláíró önkormányzat a Bácsvíz Rt közgyűlése szavazatában eltér az együttműködési megállapodásban foglaltaktól és ezáltal a megállapodásban  leírt szándék megvalósítását megakadályozza, kötbér fizetésére kötelezett. A kötbér mértéke 1 millió Ft minden olyan aláíró önkormányzat felé külön-külön, amely a megállapodásban vállaltakat teljesítette.”

HOZZÁSZÓLÁS:  nincs.

A Polgármester szavazásra bocsátotta a rendelet tervezetet.

A Képviselő-testület ellenszavazat nélkül 7 igennel és 1 tartózkodással szavazott.
A Polgármester megállapította, hogy a Képviselő-testület megalkotta a 18/2007.(VIII.11.) rendeletét a  vízdíj hatósági árának megállapításáról szóló 20/2006. (IX.28.) számú rendelet módosításáról

Lakitelek Önkormányzata Képviselő-testületének 

18/2007. (VIII.11.) számú rendelete 

a vízdíj hatósági árának megállapításáról szóló 20/2006. (IX.28.) számú rendelet módosításáról

Lakitelek Önkormányzat Képviselő-testülete az árak megállapításáról szóló 1990. évi LXXXVII. törvény 7. § (1) bekezdésben kapott felhatalmazás alapján az önkormányzat tulajdoni érdekeltségében lévő víziközmű által szolgáltatott ivóvíz legmagasabb díjának megállapításáról, továbbá a díjalkalmazás feltételeiről szóló 20/2006. (IX.28.) rendeletét (továbbiakban: Rendelet) az alábbiak szerint módosítja:

1. §.

A Rendelet 2. §. (2) bekezdésének a.) és b.) pontjai helyébe a következők kerülnek:

a.) Vízszolgáltatás alapdíja ÁFA nélkül

	Vízszolgáltatás
	A L A P D Í J        Ft/hó
	
	
	

	Vízmérő mérete
	2007. év 
	2008. év
	2009. év
	2010. év
	2011. év

	NA     13-25 (nem üdülőkörzetben)
	115
	119
	123
	127
	131

	NA     13-25 (üdülőkörzetben)*
	230
	238
	246
	254
	262

	NA     30
	174
	180
	187
	193
	199

	NA     40
	363
	376
	390
	403
	416

	NA     50
	506
	524
	543
	561
	579

	NA     80
	910
	942
	977
	1 009
	1 041

	NA   100
	1 180
	1 222
	1 268
	1 309
	1 350

	NA    150
	2 727
	2 822
	2 930
	3 025
	3 120

	NA    200
	8 913
	9 225
	9 575
	9 886
	10 198


Megjegyzés:

* A felmerülő költségek nagyságrendje indokolja a korábbi gyakorlat folytatását, a magasabb alapdíj alkalmazását

b.) Fogyasztás mennyiségétől függő vízdíj ÁFA nélkül

	Szolgáltatás díja
	Díj Ft/m3

	 
	2007
	2008
	2009
	2010
	2011

	Vízdíj
	265
	280
	296
	312
	328


2. §.

Jelen rendelet a kihirdetése napján lép hatályba. A rendelet kihirdetéséről a jegyző gondoskodik. 

Lakitelek, 2007. augusztus 10.

       Varga Sándor sk.                                                                      Dr.  Orbán Csaba sk.

           polgármester






           jegyző

4. NAPIREND:

Megállapodás megkötése  Bácsvíz Rt-vel a lakossági vízdíj mértékéről

/Megállapodás a jegyzőkönyv melléklete./

Varga Sándor polgármester

A megállapodás tervezetet a Településfejlesztési Bizottság tárgyalta és elfogadásra javasolja.

HOZZÁSZÓLÁS: 

Nyúl-Tóth Béla képviselő megkérdezi,  hogy 2008-ra meg van állapítva, hogy 258.- Ft lesz a vízdíj. Milyen előrejelzés alapján történt ez a megállapítás?

Szigeti Tiborné Bácsvíz Zrt. főkönyvelője

Tavaly lett elfogadva az 5 éves vízdíj, de csak a 2007-es évet kellett módosítani. Nyilván az egymást követő évek egymásra épülnek a %-os inflációval. Az árszabályzatban kitétel, hogy bármely paraméter változása esetén felül kell vizsgálni a díjat, de ugyanakkor szerepel az is a képletben, hogy a mennyiség, illetve a költség változás oldalán amennyiben pozitív vagy negatív irányban eltér, akkor nincs díjmódosítás.
Czinege Edit képviselő

Annyit szeretne kérdezni, hogy négyen hiányoznak a képviselő-testületből, nekik hetüknek el kell-e azt fogadni, hogy 2010-ben mennyi lesz a vízdíj?

Varga Sándor polgármester 

Ez a részvényesi megállapodás része, tehát ez már elfogadott dolog.

Szentirmay Tamás képviselő Czinege Edit képviselő Asszonyt tájékoztatva elmondja, hogy tökéletesen mindegy, hogy 12 képviselő van jelen vagy csak 7, akkor is meg van a megfelelő többség. 7 képviselő is dönthet arról, amiről a 12.

Czinege Edit képviselő

Ő nem a határozatképességről beszélt. 

Szentirmay Tamás képviselő véleménye szerint azért választották meg a képviselőket, hogy a felelősséget is fel tudják vállalni.

Varga Sándor polgármester szavazásra bocsátotta a hatósági díjtól eltérő vízdíj alkalmazásáról szóló megállapodást.
A Képviselő-testület ellenszavazat nélkül 7 igen szavazattal, 1 tartózkodással a megállapodást elfogadta és a következő határozatot hozta:
Lakitelek Nagyközség Képviselő-testületének

73/2007.(VIII.10.) határozata

Megállapodás megkötése  Bácsvíz Rt-vel a lakossági vízdíj mértékéről.

Lakitelek Önkormányzat Képviselő-testülete Varga Sándor előterjesztését megtárgyalta és az alábbi határozatot hozta:

A Képviselő-testület a  lakossági vízdíj mértékéről szóló, határozat mellékletét képező megállapodás megkötését a Bácsvíz Zrt-vel elfogadta.

Felkéri Varga Sándor polgármestert a megállapodás aláírására.

Felelős   :    Varga Sándor polgármester

Határidő      2007. szeptember 1.

MEGÁLLAPODÁS

a

hatósági díjtól eltérő vízdíj alkalmazásáról

A „BÁCSVÍZ” Észak-Bács-Kiskun Megyei Vízművek Zártkörűen Működő Részvénytársaság, a továbbiakban BÁCSVÍZ Zrt. (6000 Kecskemét, Izsáki út 13.) és Lakitelek Nagyközség Önkormányzata, a továbbiakban Önkormányzat (6065 Lakitelek, 

Széchenyi krt. 48. képviseli: Varga Sándor polgármester) a fogyasztásfüggő vízdíjakról a 2007-2011. évekre vonatkozóan a következő megállapodást kötik:

Az Önkormányzat a 18/2007. (VIII. 11.) számú rendeletével megállapította a 2007. szeptember 1 - 2011. évekre érvényes hatósági vízdíjakat. A szerződő felek megállapodnak abban, hogy – összhangban a BÁCSVÍZ Zrt. közgyűlése által 2006. szeptember 4-én a 14/2006. (IX. 4.) számú határozatával elfogadott Árszabályzattal – a fogyasztásfüggő vízdíjaknál a lakossági és közületi fogyasztási szegmensekben a hatósági díjnál a fogyasztók számára kedvezőbb díjakat állapítanak meg. 

A 2007. szeptember 1. - 2011. december 31. közötti időszakra vonatkozó díjakat a következő táblázat tartalmazza:

	Szolgáltatás díja
	DÍJ (Ft/m3)

	
	2007. év
	2008. év
	2009. év
	2010. év
	2011. év

	 Lakossági, közületi vízdíj
	231,-
	244,-
	258,-
	272,-
	286,-


A díjak nem tartalmazzák az ÁFA-t.

Az Önkormányzat a hivatkozott számú rendeletével megállapított fogyasztási víz alapdíjban a felek eltérést, kedvezményt nem alkalmaznak.

A megállapodás 2007. szeptember 1.-től 2011. december 31.-ig érvényes, határozott idejű.

Lakitelek, 2007. augusztus 10.

..……………………………………      

..……………………………………

                BÁCSVÍZ Zrt.    


        Lakitelek Nagyközség Önkormányzata 

5. NAPIREND:

 Önerő biztosítása DAOP kerékpárút-építési pályázatához.

/Előterjesztés, határozat tervezet a jegyzőkönyv melléklete./
Varga Sándor polgármester
A Településfejlesztési bizottság az előterjesztést tárgyalta és elfogadásra javasolja.

HOZZÁSZÓLÁS:  nincs.

A Polgármester szavazásra bocsátotta a határozat tervezetet.

A Képviselő-testület a határozat tervezetet ellenszavazat és tartózkodás nélkül 8 igen szavazattal elfogadta és a következő határozatot hozta:

Lakitelek Nagyközség Képviselő-testületének

74/2007. (VIII.10. ) számú önkormányzati határozat
Önerő biztosítása DAOP kerékpárút-építési pályázathoz
Lakitelek Nagyközség Önkormányzat Képviselő-testülete a tárgyi előterjesztést megvitatta, és az alábbi határozatot hozza.

1. Lakitelek Nagyközség Önkormányzata Képviselő-testülete úgy határozott, hogy Dél-Alföldi Operatív Program Kerékpárút hálózat fejlesztése című pályázati felhívására pályázatot nyújt be.

2. A pályázat célja Lakitelek Nagyközség közigazgatási területén a 44-es számú főúttal párhuzamos, turisztikai jellegű kerékpárút építése Nyárlőrinc és Kapásfalu között.

A fejlesztés forrásösszetétele:

adatok Ft-ban

	Megnevezés
	2007. év

	Saját forrás
	                  0,-

	Hitel
	  10.424.300,-

	Támogatásból igényelt összeg
	  93.818.700,-

	Egyéb támogatás (nevesítve)
	                  0,-

	Egyéb forrás 
	                  0,-

	Összesen
	104.243.000,-


3. A Képviselő-testület a 10.424.300,- Ft saját erőt hitelfelvétellel biztosítja.

4. A Képviselő-testület felkéri a polgármestert, hogy a költségvetési rendelet módosítására tegyen javaslatot.

Felelős: Varga Sándor polgármester

Határidő: azonnal

6. NAPIREND:

Kecskemét és Térsége Többcélú Társulás Társulási megállapodásának módosítása. 

/Előterjesztés és mellékletei a jegyzőkönyv mellékletét képezik./
Varga Sándor polgármester tájékoztatja a Képviselőket a Kecskemét és Térsége Többcélú Társulás Társulási megállapodás módosításának szükségességéről.
Orbán Csaba jegyző kiegészítésül elmondja, hogy ahhoz, hogy a többcélú normatívát  le tudja az önkormányzat hívni az itteni közoktatási társulásra, ahhoz a többcélú társulás megállapodásába be kell építeni erre a mikrotársulásra vonatkozó adatokat is.

Tájékoztatásul elmondja továbbá, hogy a Társulási Tanácsnak eddig két ülése volt. Az egyik az alakuló ülés, majd ezt követően volt még egy ülése, ahol arról hozott koncepcionális döntést, hogy Tiszaug vonatkozásában átszervezési javaslattal él, nevezetesen 2 fő munkatársnak a továbbfoglalkozatása feleslegessé vált a megszűnő osztályok miatt, ezért  a Társulási Tanács arról döntött,  hogy a készülő költségvetésben m ár 2 fővel csökkentett létszámmal jöjjön létre a szervezet.

A Képviselő-testületnek még e hónapban össze kell ülni azért, hogy a Társulási Tanácsnak még az iskolaév kezdete előtt el kell fogadni az iskola SZMSZ-át, költségvetését.  Ezekben a dolgokban minden egyes település véleményét ki kell kérni. Addig a Tanács ezekről nem tud dönteni, amíg a gesztor település, illetve a többi település ezeket a kérdéseket jóvá nem hagyja.
HOZZÁSZÓLÁS:  nincs.

A Polgármester szavazásra bocsátotta a határozat tervezetet.

A Képviselő-testület a határozat tervezetet ellenszavazat és tartózkodás nélkül 8 igen szavazattal elfogadta és a következő határozatot hozta:

Lakitelek Nagyközség Képviselő-testületének

75/2007./VIII.10./ határozata

Társulási megállapodás módosítására.

Lakitelek Képviselő-testülete 8 egyhangú szavazattal Kecskemét és Térsége Többcélú Társulás Társulási megállapodásának  módosítását elfogadta.

Felelős  :    Varga Sándor polgármester

Határidő:    azonnal

Nyúl-Tóth Béla képviselő megkérdezi, hogy a testületi ülések időpontjait a nyári nagy meleg időben nem lehetne rugalmasabbá tenni?  Mivel több vállalkozó is van a testületben, az időjáráshoz igazodóan arra gondol, hogy 13,00 órakor is kezdődhetne az ülések időpontjai, hogy 16,00 óra után tudjanak még dolgozni a vállalkozók.

Varga Sándor polgármester egyetért a javaslattal, neki az a jó időpont, amit a képviselők szeretnének.

Orbán Csaba jegyző a hivatal vonatkozásában egyetért a javaslattal.

Mivel több napirend nem volt, a Polgármester a rendkívüli ülést berekesztette.

Kmft.

Varga   Sándor                                                                         Dr. Orbán Csaba 

  polgármester                                                                                   jegyző

                                    Kalócz Antal      Dr. Kovács Gyula

                                             Jegyzőkönyv hitelesítők

